stanford-oval/wikipedia huggingface dataset:
Kari Hakala
Aiheesta muualla

Kari Hakala Internet Movie Databasessa. (englanniksi)
Kari Hakalan kotisivut (Arkistoitu – Internet Archive)
Olli Seppälä: Kari Hakala - kiihko ja kutsumus (Kirjapaja 2009)
Toispuolihalvaus

| Toispuolihalvaus> Luokitus |
| --- | --- |
ICD-10:  G80.2, G81
ICD-9:  342-343, 438.2
MeSH:  D006429
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Toispuolihalvaus (myös hemiplegia) on tila, jossa henkilön vartalon toinen puoli on heikko tai halvaantunut, esimerkiksi toinen käsivarsi ja saman puolen jalka eivät toimi normaalisti. Tila voi olla synnynnäinen tai seuraus sairaudesta tai halvauksesta. Hemiplegian aiheuttaa yleisimmin jokin aivoverenkiertohäiriö, mutta kliinisen tilan voivat aiheuttaa myös selkäytimeen tai aivopuoliskoihin vaikuttavat vammat tai sairaudet.
CP-vamma voi myös vaikuttaa toisen aivopuoliskon toimintaan, jolloin kehon toisen puolen toiminnot ovat rajallisia. CP-vammaisilla hemiplegia ei aiheuta halvausta vaan spasmeja. Mikäli CP-vamman ainoa oire on toispuolinen halvaus, tilaa kutsutaan hemiplegiaksi.
Hemiplegiaa aiheuttaa myös mm. aurallisen migreenin harvinaiset alatyypit familiaalinen (suvuittain kulkeva) hemipleginen migreeni FHM sekä sporadinen (erillisenä esiintyvä) hemipleginen migreeni SHM.
Osittaista toispuolihalvausta kutsutaan hemipareesiksi.
Tapani Räsänen

Tapani Olavi Räsänen (s. 29. joulukuuta 1954 Joutseno) on valokuvaaja, joka on tullut tunnetuksi erityisesti luontokuvillaan.
Henkilöhistoria

Tapani Räsänen syntyi laivankuljettaja Arvi Räsäsen ja Irja Järvisen perheeseen. Ylioppilaaksi hän tuli 1975. Räsäselle on myönnetty valokuvauksen kansainväliset arvonimet EFIAP, FRPS ja HKCPAC. Räsänen on pitänyt useita näyttelyitä ja julkaissut valokuvateoksia. Hän on Saimaan Kameraseura ry:n kunniajäsen. Räsäselle on myönnetty myös kultainen ARS-Joutseno-mitali ja Kymen läänin taidemitali.
Taiteellinen tuotanto

Räsänen on kuvannut luontoa yli 30 vuotta ja saanut yli 400 palkintoa 30 maasta, kuten seuraavat:
Vuoden luontokuva 1991 ja 2000 (kaksoisvoitto)
Vuoden perhoskuva 1997
BBC:n vuoden luontokuvaaja (BBC Wildlife Photographer of the Year) 1997
Suomen kansainvälisin valokuvaaja 1994, 1995, 1996
Taiteellinen tuotanto > Kuvateokset

Räsänen on julkaissut valokuviaan useissa teoksissa:
Kun punatulkku tapasi Tiu Tau Tilhen (1988)
Saimaa - Siintävät saaret, välkkyvät vedet (1990)
Ja pääskysellä pesä... (1991)
Hetkiä järvellä (1994)
Unelma valosta (2000)
Tämä taivas ja maa (2004)
Vuodenajat - luontomme katoavaa kauneutta (2007)
Suomen suvi -Summer in Finland (2009).
Aiheesta muualla

Tapani Räsänen (Arkistoitu – Internet Archive)
Torinon metro

| Torinon metro |
| --- | --- |
 Porta Nuovan metroasema
Sijainti:  Torino, Italia
Avattu:  2006
Pituus:  15,1 km
Asemia:  23
Linjoja:  1
Huippunopeus:  80 km/h
Liikennöitsijä(t):  Gruppo Torinese Transporti
Matkoja vuodessa:  42,5 milj. (2018)
  
Torinon metro (ital. Metropolitana di Torino) on Torinossa, Italiassa toimiva metrojärjestelmä. Järjestelmä koostuu vain yhdestä linjasta, ja se kulkee kokonaan maan alla. Linjan pituus on 15,1 kilometriä ja sillä on 23 asemaa. Metro kulkee automatisoiduilla junilla.
Metron rakennustyöt aloitettiin vuonna 2000 ja metro saatiin käyttöön 4. helmikuuta 2006, juuri ennen Torinon talviolympialaisia. Aluksi metrolinja kulki Länsi-Torinossa sijaitsevasta Fermin kaupunginosasta ydinkeskustaan pääteasemanaan XVIII Dicembre. Lokakuussa 2007 metrolinjaa jatkettiin itään Porta Nuovaan asti. Maaliskuussa 2011 valmistui metrolinjan kolmas osuus Porta Nuovasta etelään Lingottoon. Neljäs osuus Lingottosta Bengasiin valmistui huhtikuussa 2021.
Toissijainen suojelu

Toissijainen suojelu on oleskeluluvan peruste. Turvapaikanhakijalle, jonka osalta turvapaikan kriteerit eivät täyty, myönnetään turvapaikkahakemuksen perusteella oleskelulupa toissijaisen suojelun perusteella. Lupa myönnetään, jos hakijaa uhkaa kotimaassaan tai pysyvässä asuinmaassaan kuolemanrangaistus, teloitus, kidutus tai muu epäinhimillinen tai ihmisarvoa loukkaava kohtelu tai rangaistus. Lupa myönnetään myös, jos hakija ei voi palata kotimaahansa tai pysyvään asuinmaahansa ilman, että hän joutuu vakavaan henkilökohtaiseen vaaraan siellä vallitsevan aseellisen selkkauksen vuoksi.
Toissijaisen suojelun kriteerit perustuvat sekä määritelmädirektiiviin että Yhdistyneiden kansakuntien sopimukseen pakolaisten oikeudellisesta asemasta. Toissijaisesta suojelusta on määrätty ulkomaalaislain pykälässä 88, mutta se perustuu määritelmädirektiiviin eikä Suomi määritä sitä kansallisesti. Toissijaisen suojelun soveltamisessa otetaan huomioon kansallisen oikeuskäytännön lisäksi Euroopan unionin tuomioistuimen ratkaisut.
EU-direktiivi käsittelee oleskeluluvan myöntämistä tilanteissa, joissa on kyse yksilöön henkilökohtaisesti kohdistuvasta uhasta tai vaarasta, mutta direktiivin täytäntöönpanon jälkeisessä oikeuskäytännössä on vakiintunut tulkinta, että toissijaisen suojelun kriteerit voivat poikkeuksellisesti täyttyä pelkästään hakijan lähtöalueen turvallisuustilanteen vuoksi. Euroopan yhteisöjen tuomioistuin (nyk. Euroopan unionin tuomioistuin) linjasi toissijaisen suojelun myöntämisen kriteerejä vuonna 2009 antamassaan tuomiossa C-465/07 Elgafaji. Sen mukaan henkilön ei tarvitse poikkeustapauksessa esittää näyttöä vakavasta henkilökohtaisesta vaarasta silloin, kun käynnissä olevalle aseelliselle selkkaukselle tyypillisen väkivallan aste saavuttaa niin korkean tason, että on merkittäviä perusteita uskoa palautetun siviilihenkilön joutuvan maahan palaamisensa vuoksi todelliseen vaaraan.
Siinä missä turvapaikan saanut on oikeutettu pakolaisen matkustusasiakirjaan, toissijaista suojelua saava on oikeutettu muukalaispassiin, jolla matkustus on jossain määrin vaikeampaa.
Tour de Ski 2012–2013

Tour de Ski 2012–2013 kilpailtiin 29. joulukuuta 2012 – 6. tammikuuta 2013. Osakilpailut käytiin Oberhofissa, Val Müstairissa, Toblachissa ja Val di Fiemmessä. Seitsemättä kertaa järjestettävään kilpailusarjaan puolustavina mestareina lähtivät naisten puolelta Justyna Kowalczyk ja miesten puolelta Dario Cologna.
Naisten kiertueen voitti neljännen kerran peräkkäin Puolan Justyna Kowalczyk. Miesten puolella voiton otti ensimmäisen kerran Venäjän Aleksandr Legkov.
Naisten osakilpailut

| Paikka | Päivä | Kilpailu | Voittaja | Kilpailun johtaja |
| --- | --- | --- | --- | --- |
|  Oberhof | 29. joulukuuta | 3 km prologi (v) |  Kikkan Randall |  Kikkan Randall |
|  Oberhof | 30. joulukuuta | 9 km takaa-ajo (p) |  Justyna Kowalczyk |  Justyna Kowalczyk |
|  Val Müstair | 1. tammikuuta | 1,4 km sprintti (v) |  Kikkan Randall |  Justyna Kowalczyk |
|  Toblach | 3. tammikuuta | 15 km takaa-ajo (v) |  Justyna Kowalczyk |  Justyna Kowalczyk |
|  Toblach | 4. tammikuuta | 3 km väliaikalähtö (p) |  Justyna Kowalczyk |  Justyna Kowalczyk |
|  Val di Fiemme | 5. tammikuuta | 10 km yhteislähtö (p) |  Justyna Kowalczyk |  Justyna Kowalczyk |
|  Val di Fiemme | 6. tammikuuta | 9 km takaa-ajo (v) |  Therese Johaug |  Justyna Kowalczyk |
Miesten osakilpailut

| Paikka | Päivä | Kilpailu | Voittaja | Kilpailun johtaja |
| --- | --- | --- | --- | --- |
|  Oberhof | 29. joulukuuta | 4 km prologi (v) |  Petter Northug |  Petter Northug |
|  Oberhof | 30. joulukuuta | 15 km takaa-ajo (p) |  Maksim Vylegžanin |  Maksim Vylegžanin |
|  Val Müstair | 1. tammikuuta | 1,4 km sprintti (v) |  Finn Hågen Krogh |  Maksim Vylegžanin |
|  Toblach | 3. tammikuuta | 35 km takaa-ajo (v) |  Petter Northug |  Petter Northug |
|  Toblach | 4. tammikuuta | 5 km väliaikalähtö (p) |  Aleksei Poltoranin |  Petter Northug |
|  Val di Fiemme | 5. tammikuuta | 15 km yhteislähtö (p) |  Aleksei Poltoranin |  Dario Cologna |
|  Val di Fiemme | 6. tammikuuta | 9 km takaa-ajo (v) |  Marcus Hellner |  Aleksandr Legkov |
Tigran Sargsjan

| Tigran Sargsjan |
| --- | --- |

Armenian 12. pääministeri
 9. huhtikuuta 2008 - 3. huhtikuuta 2014  
Edeltäjä:  Serž Sargsjan
Seuraaja:  Hovik Abrahamjan
Henkilötiedot
Syntynyt: 29. tammikuuta 1960 (ikä 64) Kirovakan, Armenian SNT, Neuvostoliitto
Ammatti:  poliitikko
Tiedot
Puolue:  HHK
Tigran Sargsjan (arm. Տիգրան Սարգսյան, s. 29. tammikuuta 1960) on Armenian pääministeri 9. huhtikuuta 2008 alkaen. Hänen edeltäjänsä oli Serž Sargsjan, joka valittiin maan presidentiksi.
Sargsjan opiskeli Jerevanin kansallisen talouden instituutissa sekä Leningradin N. A. Voznesenskin taloudellisessa instituutissa ja väitteli 1987. Sargsjan oli Armenian keskuspankin johdossa vuodesta 1998.
Tour de Ski 2013–2014

Tour de Ski 2013–2014 kilpailtiin 28. joulukuuta 2013 – 5. tammikuuta 2014. Se oli järjestyksessään kahdeksas Tour de Ski -kilpailusarja. Osakilpailut käytiin Saksan Oberhofissa, Sveitsin Lenzerheidessa sekä Italian Toblachissa/Cortina d’Ampezzossa ja Val di Fiemmessä.
Puolustavina mestareina kilpailuun lähtivät naisten puolelta Justyna Kowalczyk ja miesten puolelta Aleksandr Legkov. Kowalczyk kuitenkin vetäytyi kilpailusta protestina sille, että kilpailuohjelmaa muutettiin enemmän luisteluhiihtopainotteisemmaksi. Myös naisten toinen ennakkosuosikki Marit Bjørgen keskeytti Tourin kolmen osakilpailun jälkeen sairastumisen vuoksi.
Kilpailun voitti naisissa Therese Johaug, jonka voitto oli kilpailun historian ensimmäinen norjalaisvoitto. Norja saavutti naisissa kolmoisvoiton Astrid Jacobsenin ollessa toinen ja Heidi Wengin ollessa kolmas. Miehissä voiton otti niin ikään norjalainen, kun Martin Johnsrud Sundby tuli voittajana maaliin.
Osakilpailut > Naisten osakilpailut

| Paikka | Päivä | Kilpailu | Voittaja | Kilpailun johtaja |
| --- | --- | --- | --- | --- |
|  Oberhof | 28. joulukuuta | 3 km prologi (v) |  Marit Bjørgen |  Marit Bjørgen |
|  Oberhof | 29. joulukuuta | 10 km takaa-ajo (p) sprintti (v) |  Hanna Erikson |  Marit Bjørgen |
|  Lenzerheide | 31. joulukuuta | sprintti (v) |  Ingvild Flugstad Østberg |  Ingvild Flugstad Østberg |
|  Lenzerheide | 1. tammikuuta | 10 km yhteislähtö (p) |  Kerttu Niskanen |  Astrid Jacobsen |
|  Cortina d’Ampezzo – Toblach | 3. tammikuuta | 15 km takaa-ajo (v) |  Sara Lindborg |  Astrid Jacobsen |
|  Val di Fiemme | 4. tammikuuta | 5 km (p) |  Therese Johaug |  Therese Johaug |
|  Val di Fiemme | 5. tammikuuta | 9 km takaa-ajo (v) |  Therese Johaug |  Therese Johaug |
Osakilpailut > Miesten osakilpailut

| Paikka | Päivä | Kilpailu | Voittaja | Kilpailun johtaja |
| --- | --- | --- | --- | --- |
|  Oberhof | 28. joulukuuta | 4,5 km prologi (v) |  Alex Harvey |  Alex Harvey |
|  Oberhof | 29. joulukuuta | 15 km takaa-ajo (p) sprintti (v) |  Calle Halfvarsson |  Alex Harvey |
|  Lenzerheide | 31. joulukuuta | sprintti (v) |  Simeon Hamilton |  Alex Harvey |
|  Lenzerheide | 1. tammikuuta | 15 km yhteislähtö (p) |  Aleksei Poltoranin |  Martin Johnsrud Sundby |
|  Cortina d’Ampezzo – Toblach | 3. tammikuuta | 30 km takaa-ajo (v) |  Noah Hoffman |  Martin Johnsrud Sundby |
|  Val di Fiemme | 4. tammikuuta | 10 km (p) |  Petter Northug |  Martin Johnsrud Sundby |
|  Val di Fiemme | 5. tammikuuta | 10 km takaa-ajo (v) |  Chris Jespersen |  Martin Johnsrud Sundby |
Timoteij

| Timoteij |
| --- | --- |

Tiedot
Toiminnassa:  2008–
Laulukieli:  ruotsi
Jäsenet:  Cecilia Kallin   Bodil Bergström   Elina Thorsell   Johanna Pettersson  
Levy-yhtiö:  Universal Records, 2008–  
Aiheesta muualla
Kotisivut
Infobox OKNimi-testi OK: 
Timoteij on ruotsalainen yhtye, joka perustettiin vuonna 2008. Yhtyeeseen kuuluu neljä jäsentä, jotka kaikki ovat syntyneet vuonna 1991. Yhtye osallistui Melodifestivaleniin vuonna 2010 kappaleellaan Kom. Yhtye voitti kilpailun kolmannen semifinaalin, finaalissa sijoitus oli viides. Yhtye osallistui myös vuoden 2012 Melodifestivaleniin kappaleella Stormande hav.
Diskografia > Albumit

Längtan (2010)
Tabu (2012)
Diskografia > EP:t

Högt över ängarna (2010)
Under Our Skin (2016)
Diskografia > Singlet

Kom (2010)
Högt över ängarna (2010)
Het (2011)
Stormande hav (2012)
Tabu (2012)
Ta mig till sommaren (2012)
Faller (2012)
Jag kommer hem till Jul (2012)
Wildfire (2015)
Milky Way (2015)
Never Gonna Be The Same Without You (2016)
Tour de Ski 2015

Tour de Ski 2015 kilpailtiin 3. tammikuuta – 11. tammikuuta 2015. Se oli järjestyksessään yhdeksäs Tour de Ski -kilpailusarja. Osakilpailut käytiin Saksan Oberstdorfissa, Sveitsin Val Müstairissa sekä Italian Toblachissa ja Val di Fiemmessä. Alun perin kilpailuohjelmaan piti kuulua miesten 35 km etappi Toblachista Val di Fiemmeen, mutta lumen puutteen vuoksi etappi hiihdettiin 25 km mittaisena pelkästään Toblachissa.
Puolustavina mestareina kilpailuun lähtivät naisten puolelta Therese Johaug ja miesten puolelta Martin Johnsrud Sundby. Naisten mestaruuden voitti Marit Bjørgen ensimmäistä kertaa urallaan ja miesten mestaruuden vei toisen kerran peräkkäin Martin Johnsrud Sundby.
Osakilpailut > Naisten osakilpailut

| Paikka | Päivä | Kilpailu | Voittaja | Kilpailun johtaja |
| --- | --- | --- | --- | --- |
|  Oberstdorf | 3. tammikuuta | 3 km prologi (v) |  Marit Bjørgen |  Marit Bjørgen |
|  Oberstdorf | 4. tammikuuta | 10 km takaa-ajo (p) |  Marit Bjørgen |  Marit Bjørgen |
|  Val Müstair | 6. tammikuuta | sprintti (v) |  Marit Bjørgen |  Marit Bjørgen |
|  Toblach | 7. tammikuuta | 5 km (p) |  Marit Bjørgen |  Marit Bjørgen |
|  Toblach | 8. tammikuuta | 15 km takaa-ajo (v) |  Marit Bjørgen |  Marit Bjørgen |
|  Val di Fiemme | 10. tammikuuta | 10 km yhteislähtö (p) |  Therese Johaug |  Marit Bjørgen |
|  Val di Fiemme | 11. tammikuuta | 9 km takaa-ajo (v) |  Therese Johaug | Kilpailun voittaja  Marit Bjørgen |
Osakilpailut > Miesten osakilpailut

| Paikka | Päivä | Kilpailu | Voittaja | Kilpailun johtaja |
| --- | --- | --- | --- | --- |
|  Oberstdorf | 3. tammikuuta | 4 km prologi (v) |  Dario Cologna |  Dario Cologna |
|  Oberstdorf | 4. tammikuuta | 15 km takaa-ajo (p) |  Petter Northug |  Petter Northug |
|  Val Müstair | 6. tammikuuta | sprintti (v) |  Federico Pellegrino |  Petter Northug |
|  Toblach | 7. tammikuuta | 10 km (p) |  Aleksei Poltoranin |  Petter Northug |
|  Toblach | 8. tammikuuta | 25 km takaa-ajo (v) |  Andrew Musgrave |  Petter Northug |
|  Val di Fiemme | 10. tammikuuta | 15 km yhteislähtö (p) |  Tim Tscharnke |  Petter Northug |
|  Val di Fiemme | 11. tammikuuta | 9 km takaa-ajo (v) |  Roland Clara | Kilpailun voittaja  Martin Johnsrud Sundby |
Tour de Ski 2018–2019

Tour de Ski 2018–2019 kilpailtiin 29. joulukuuta 2018 – 6. tammikuuta 2019. Se oli järjestyksessään 13:s Tour de Ski -kilpailusarja. Osakilpailut käytiin Italian Toblachissa, Sveitsin Val Müstairissa, Saksan Oberstdorfissa sekä Italian Val di Fiemmessä.
Naisten osakilpailut

| Paikka | Päivä | Kilpailu | Voittaja | Kilpailun johtaja |
| --- | --- | --- | --- | --- |
|  Toblach | 29. joulukuuta | sprintti (v) |  Stina Nilsson |  Stina Nilsson |
|  Toblach | 30. joulukuuta | 10 km (v) |  Natalja Neprjajeva |  Natalja Neprjajeva |
|  Val Müstair | 1. tammikuuta | sprintti (v) |  Stina Nilsson |  Jessica Diggins |
|  Oberstdorf | 2. tammikuuta | 10 km yhteislähtö (p) |  Ingvild Flugstad Østberg |  Ingvild Flugstad Østberg |
|  Oberstdorf | 3. tammikuuta | 10 km takaa-ajo (v) |  Ingvild Flugstad Østberg |  Ingvild Flugstad Østberg |
|  Val di Fiemme | 5. tammikuuta | 10 km yhteislähtö (p) |  Ingvild Flugstad Østberg |  Ingvild Flugstad Østberg |
|  Val di Fiemme | 6. tammikuuta | 9 km takaa-ajo (v) |  Ingvild Flugstad Østberg |  Ingvild Flugstad Østberg |
Miesten osakilpailut

| Paikka | Päivä | Kilpailu | Voittaja | Kilpailun johtaja |
| --- | --- | --- | --- | --- |
|  Toblach | 29. joulukuuta | sprintti (v) |  Johannes Høsflot Klæbo |  Johannes Høsflot Klæbo |
|  Toblach | 30. joulukuuta | 15 km (v) |  Sergei Ustjugov |  Aleksandr Bolšunov |
|  Val Müstair | 1. tammikuuta | sprintti (v) |  Johannes Høsflot Klæbo |  Johannes Høsflot Klæbo |
|  Oberstdorf | 2. tammikuuta | 10 km yhteislähtö (p) |  Emil Iversen |  Johannes Høsflot Klæbo |
|  Oberstdorf | 3. tammikuuta | 15 km takaa-ajo (v) |  Johannes Høsflot Klæbo |  Johannes Høsflot Klæbo |
|  Val di Fiemme | 5. tammikuuta | 15 km yhteislähtö (p) |  Johannes Høsflot Klæbo |  Johannes Høsflot Klæbo |
|  Val di Fiemme | 6. tammikuuta | 9 km takaa-ajo (v) |  Johannes Høsflot Klæbo |  Johannes Høsflot Klæbo |
Torinon kuninkaallinen palatsi

Torinon kuninkaallinen palatsi
Torinon kuninkaallinen palatsi (ital. Palazzo Reale di Torino) on palatsi Torinossa, Italian Piemontessa. 1600-luvun keskivaiheilla rakennettu rakennus on ollut Savoijin kuningashuoneen kuninkaallisena palatsina, jonka julkisivun on suunnitellut arkkitehti Amedeo di Castellamonte. Palatsia on laajennettu ja uudistettu sen historian aikana useaan otteeseen ja se yhdistelee rokokoon, barokin ja uusklassismin tyylisuuntia. Nykyisin palatsi on museona.
Tohtori Uni

| Tohtori Uni> Doctor Sleep |
| --- | --- |

Alkuperäisteos
Kirjailija:  Stephen King
Kieli:  englanti
Genre:  kauhu
Kustantaja:  Scribner
Julkaistu:  2013
Ulkoasu:  kovakantinen
Sivumäärä:  531
ISBN:  978-1-4767-2765-3
Suomennos
Suomentaja:  Ilkka Rekiaro
Kansitaiteilija:  Juri Patrikainen
Kustantaja:  Tammi
Julkaistu:  2014
Ulkoasu:  kovakantinen
Sivumäärä:  527
ISBN:  978-951-31-7332-6
Sarja: Hohto
Edeltävä:  Hohto
Löydä lisää kirjojaKirjallisuuden teemasivulta
Tohtori Uni (Doctor Sleep) on yhdysvaltalaisen kirjailijan Stephen Kingin vuonna 2013 julkaistu kauhuromaani, joka on jatkoa vuoden 1977 kirjalle Hohto. Kirjan suomennos ilmestyi vuonna 2014, ja sen on suomentanut Ilkka Rekiaro. Kirjan pohjalta on tehty myös elokuva, joka sai ensi-iltansa vuonna 2019.
Tour de Ski 2011–2012

Tour de Ski 2011–2012 kilpailtiin 29. joulukuuta 2011 – 8. tammikuuta 2012. Osakilpailut pidettiin Oberhofissa, Oberstdorfissa, Toblachissa, Cortina d'Ampezzossa ja Val di Fiemmessä. Kuudetta kertaa järjestettävään kilpailusarjaan puolustavina mestareina lähtivät naisten puolelta Justyna Kowalczyk ja miesten puolelta Dario Cologna. He voittivat kiertueen myös tänä vuonna.
Naisten osakilpailut

| Pvm | Paikka | Kilpailutapa | Voittaja | Kilpailun johtaja |
| --- | --- | --- | --- | --- |
| 29. joulukuuta |  Oberhof | 2,5 km prologi (v) |  Justyna Kowalczyk |  Justyna Kowalczyk |
| 30. joulukuuta |  Oberhof | 10 km takaa-ajo (p) |  Justyna Kowalczyk |  Justyna Kowalczyk |
| 31. joulukuuta |  Oberstdorf | Sprintti (p) |  Justyna Kowalczyk |  Justyna Kowalczyk |
| 1. tammikuuta |  Oberstdorf | 5+5 km yhdistelmäkilpailu (p+v) |  Marit Bjørgen |  Justyna Kowalczyk |
| 3. tammikuuta |  Toblach | 3 km väliaikalähtö (p) |  Marit Bjørgen |  Justyna Kowalczyk |
| 4. tammikuuta |  Toblach | Sprintti (v) |  Marit Bjørgen |  Justyna Kowalczyk |
| 5. tammikuuta |  Cortina d'Ampezzo | 15 km takaa-ajo (v) |  Marit Bjørgen |  Marit Bjørgen |
| 7. tammikuuta |  Val di Fiemme | 10 km yhteislähtö (p) |  Justyna Kowalczyk |  Justyna Kowalczyk |
| 8. tammikuuta |  Val di Fiemme | 9 km (v) |  Therese Johaug |  Justyna Kowalczyk |
Miesten osakilpailut

| Pvm | Paikka | Kilpailutapa | Voittaja | Kilpailun johtaja |
| --- | --- | --- | --- | --- |
| 29. joulukuuta |  Oberhof | 3,75 km prologi (v) |  Petter Northug |  Petter Northug |
| 30. joulukuuta |  Oberhof | 15km takaa-ajo (p) |  Axel Teichmann |  Petter Northug |
| 31. joulukuuta |  Oberstdorf | Sprintti (p) |  Nikita Krjukov |  Petter Northug |
| 1. tammikuuta |  Oberstdorf | 10+10 km yhdistelmäkilpailu (p+v] |  Petter Northug |  Petter Northug |
| 3. tammikuuta |  Toblach | 5 km väliaikalähtö (p) |  Aleksandr Legkov |  Dario Cologna |
| 4. tammikuuta |  Toblach | Sprintti (v) |  Nikolai Morilov |  Dario Cologna |
| 5. tammikuuta |  Cortina d'Ampezzo | 35 km takaa-ajo (v) |  Dario Cologna |  Dario Cologna |
| 7. tammikuuta |  Val di Fiemme | 20 km yhteislähtö (p) |  Eldar Rønning |  Dario Cologna |
| 8. tammikuuta |  Val di Fiemme | 9 km (v) |  Aleksandr Legkov |  Dario Cologna |
Tridacna costata

| Tridacna costata |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Nilviäiset Mollusca
Luokka::  Simpukat Bivalvia
Lahko::  Veneroida
Heimo::  Sydänsimpukat Cardiidae
Alaheimo::  Jättiläissimpukat Tridacninae
Suku::  Tridacna
Laji::  costata
Kaksiosainen nimi
 Tridacna costata  Roa-Quiaoit, Kochzius, Jantzen, Zibdah & Richter, 2008 
Infobox OKNimi-testi OK: 
Tridacna costata on jättiläissimpukkalaji. Se elää luonnossa Punaisellamerellä. Fossiililööytöjen perusteella se oli aiemmin yleisempi, mutta alkoi vähentyä noin 125 000 vuotta sitten. Vähenemisen syynä pidetään ihmisen voimakasta keräilyä ravinnoksi.
Laji on voimakkaasti poimullinen eikä kovin pullea - kuori suljettuna se muistuttaa siksak-kuviota.
Tolvajoki

| Tolvajoki |
| --- | --- |
Alkulähde:  Ala-Tolvajärvi
Laskupaikka:  Viiksinselkä
Maat:  Venäjä
Alkulähteen korkeus:  175  m
Tolvajoki on Vuoksen vesistön Pielisen reitin latvaosiin kuuluva joki Loimolan kunnassa Karjalan tasavallan Suojärven piirissä Venäjällä. Tolvajoki saa alkunsa Tolvajärven pohjoisimmasta osasta, Ala-Tolvajärvestä, josta se virtaa luoteeseen Muntaanjärven lävitse Viiksinselkään Suomen rajalle. Tolvajärven ja Muntaanjärven välisellä osuudella Tolvajokeen laskee pohjoisesta Paastojärvi.  Ennen 1940-luvun alueluovutuksia Tolvajoki kuului Suomelle ja se virtasi kokonaan Korpiselän kunnan alueella, lukuun ottamatta suuosaa, joka sijaitsi Ilomantsin kunnan alueella.
Tignous

| Tignous |
| --- | --- |
 Tignous vuonna 2008.
Henkilötiedot
Koko nimi:  Bernard Jean-Charles Verlhac
Syntynyt: 21. elokuuta 1957 Pariisi, Ranska
Kuollut: 7. tammikuuta 2015 (57 vuotta) Pariisi, Ranska
Kansalaisuus:   Ranska
Taiteilija
Aktiivisena:  1980–2015
Ala:  sarjakuvataiteilija
Kuuluisimpia töitä:  Charlie Hebdo
 Nimikirjoitus
Aiheesta muualla
www.iconovox.com/dessinateurs/tignous.html
Bernard Jean-Charles Verlhac (21. elokuuta 1957 Pariisi – 7. tammikuuta 2015 Pariisi) oli ranskalainen sarjakuva- ja pilapiirtäjä ja hänet muistetaan Charlie Hebdon sarjakuvapiirtäjänä.  Hän kuoli tammikuussa 2015 Charlie Hebdo -lehden toimitukseen tehdyssä hyökkäyksessä.
Ura

Tignous opiskeli piirtämistä École Boullessa. Opiskelujen jälkeen Tignous alkoi tehdä sarjakuvia aluksi L'Idiot Internationalille, La Grosse Berthalle ja L'Événement du jeudille. Vuonna 1980 Tignous aloitti työskentelyn Charlie Hebdolla.  Hän työskenteli myös viikoittain ilmestyvässä Marianne-uutislehdessä ja kuukausijulkaisussa Fluide Glacial. Lisäksi hän piirsi myös Téléramalle ja L'Echo des Savanesille.
7.1.2015 Tignous kuoli seitsemän kollegansa, kahden poliisin ja kahden muun kanssa Charlie Hebdon ammuskelussa, kun al-Qaidan asemiehet hyökkäsivät sanomalehden toimistoihin Pariisissa.
Tignous O Tour de la Bulle 2010 - sarjakuvafestivaaleilla vuonna 2010
Karnukan kaivos

Karnukan kaivos on Polvijärvellä sijaitseva Elementis Minerals B.V. Branch Finlandin omistama talkkikaivos. Kaivos avattiin vuonna 2015. Kaivos on avolouhos, jossa louhinta tehdään pengerlouhintana.
Elementis Minerals B.V. Branch Finland ilmoitti 2023 haluavansa kaksinkertaistaa Polvijärvellä sijaitsevien Horsmanahon ja Karnukan talkkikaivosten tuotannon niin että kaivokset voisivat jatkaa toimintaansa vuoteen 2061 saakka. Tällä hetkellä niiden toiminnan arvioidaan päättyävan nykyisillä tuotantomäärillä vuonna 2028. Horsmanahossa malmin ja sivukiven kokonaislouhinta on tällä hetkellä 0,5–1 miljoonaa tonnia vuodessa ja Karnukassa vastaavasti noin 0,7–1 miljoonaa tonnia.